Camille Chautemps
Store norske leksikon,Historie,Verdens historie og samtidshistorie,Europa,Frankrikes historie
Camille Chautemps var en fransk advokat og politiker. Han var Frankrikes statsminister i 1930, 1933–1934 og 1937–1938.
Chautemps ble deputert i 1919 og var viseformann i det sosialradikale parti (Parti radical). Han var medlem av en rekke regjeringer fra 1924–1940 og statsminister tre ganger. Fra 1933 til 1940 var han senator. I tillegg var han i juni–juli 1940 visestatsminister i Philippe Pétains regjering.Chautemps flyktet under andre verdenskrig til USA. I mars 1947 ble han i sitt fravær dømt til fem års fengsel for landsforræderi. Han vendte tilbake til Frankrike i 1954. Les mer i Store norske leksikon Philippe Pétain andre verdenskrig Frankrike – den tredje republikk (1871–1940)